**Model de Contract Financiar în cadrul programului Erasmus+ pentru mobilități de predare și formare ale personalului universitar între țările Programului și țările partenere (KA107)**

[Acest model poate fi adaptat de către Beneficiar, însă conținutul acestui model reprezintă cerințele minime. În culoarea albastră: îndrumări pentru Beneficiar, care trebuie şterse; în culoarea galbenă: Beneficiarul va selecta sau edita după caz.]

[Mobilitățile personalului universitar către/de la organizații non-academice sunt disponibile între țările Programului și țările partenere începând cu Apelul 2018. Această posibilitate presupune mobilități de predare ale personalului din organizații non-academice partenere în universități (în ambele direcții) și mobilități de formare ale personalului universitar din universitățile din țări partenere către organizații non-academice din țările Programului (însemnând că activitățile de formare ale personalului universitar din țările Programului în cadrul organizațiilor non-academice din țările partenere nu sunt eligibile în KA107).

Când Beneficiarul va folosi acest model de contract pentru mobilități de formare ale personalului în cadrul organizațiilor non-academice, Beneficiarul va adapta prevederile specifice acestui caz pentru ”organizația gazdă”].

[Denumirea completă a organizaţiei beneficiare şi Codul Erasmus]

Adresă: [adresa oficială completă]

Numită în continuare "Beneficiar", reprezentată în scopul semnării prezentului contract de [prenume, nume și funcție] pe de o parte, și

Dr/Dl/Dra/Dna [Numele și prenumele participantului]

Vechime în această poziție:

Naționalitate:

Adresă: [adresă oficială completă]

Departament/facultate/catedră:

Telefon:

E-mail:

Sex: [M/F]

An academic: 20../20..

Participant având: sprijin financiar din fonduri Erasmus+ ale Uniunii Europene 🞏  
grant zero 🞏

Sprijinul financiar include: sprijin pentru nevoi speciale 🞏

Participantul beneficiază de sprijin financiar, altul decât din fondurile Erasmus+ ale UE 🞏

[Beneficiarul va completa următoarele informații pentru participanţii care beneficiază de sprijin financiar din fonduri Erasmus+ ale UE].

|  |
| --- |
| Contul bancar unde se va transfera sprijinul financiar:  Numele titularului de cont (dacă acesta este altul decât cel al participantului):  Numele băncii:  Număr de clearing/Codul BIC/SWIFT:  Numarul contului/Codul IBAN: |

Numit în continuare "participant", pe de altă parte,

AU CONVENIT

Asupra Condițiilor Speciale și a următoarelor Anexe care fac parte integrantă din prezentul contract ("contractul"):

Anexa I Acordul pentru Mobilitatea Personalului

Anexa II Condiții Generale

Prevederile stabilite în Condițiile Speciale prevalează asupra celor stabilite în Anexe.

Nu este obligatoriu ca documentele din Anexa I să fie prezentate terţilor conţinând semnături în original; copii scanate ale semnăturilor pot fi acceptate.

CONDIȚII SPECIALE

ARTICOLUL 1 – OBIECTUL CONTRACTULUI

1.1 Beneficiarul se angajează să acorde sprijin participantului în vederea desfășurării unei activităţi de mobilitate de [predare/ formare/ predare și formare] în cadrul programului Erasmus+.

1.2 Participantul acceptă sprijinul financiar în cuantumul precizat la Articolul 3 și se angajează să desfăşoare mobilitatea de [predare/ formare/ predare și formare] conform Anexei I.

1.3. Modificările la prezentul contract vor fi cerute și agreate de ambele părți printr-o notificare oficială în scris (versiune pe hârtie sau electronică).

ARTICOLUL 2 – INTRAREA ÎN VIGOARE ȘI DURATA MOBILITĂȚII

2.1 Contractul intră în vigoare la data semnării sale de către ultima din cele două părţi semnatare.

2.2 Mobilitatea va începe la data de [data] și se va încheia la data de [data]. Data de începere a perioadei de mobilitate este prima zi în care participantul trebuie să fie prezent la [instituția/organizația gazdă] și data de încheiere a perioadei de mobilitate este ultima zi în care participantul trebuie să fie prezent la [instituția/organizația gazdă].

[Beneficiarul va selecta: [Timpul alocat pentru călătorie este exclus din durata perioadei de mobilitate.] sau [O zi de călătorie înainte de prima zi de activitate în străinătate [și/sau] o zi pentru călătorie după ultima zi de activitate în străinătate se vor adăuga la durata perioadei de mobilitate și va fi luată în considerare la calcularea sprijinului financiar individual.]

2.3 Participantul va primi sprijin din fonduri Erasmus+ ale UE pentru […] zile de activitate [numărul de zile va fi egal cu durata mobilității, cu excepția participanților cu grant zero, în cazul cărora numărul de zile va fi 0 (zero) ] și […] zile de călătorie [pentru particpanții cu grant zero, numărul va fi 0 (zero)].

[Dacă este cazul, Beneficiarul va selecta și va adăuga reguli specifice: Participantul va primi alt tip de sprijin financiar decât cel din fondure Eramus+ ale UE pentru […] zile de activitate.]

2.4 Durata totală a perioadei de mobilitate nu va depăși 2 luni, cu minim de 5 zile pentru o activitate de mobilitate. [Pentru mobilitățile de predare: Trebuie sa fie îndeplinit un număr de minim 8 ore de predare pe săptămână (sau orice altă durată mai scurtă de ședere). Pentru o perioadă mai mare de o săptamână, numărul minim de ore de predare pentru zilele suplimentare va fi proporțional cu durata acelei săptămâni. Dacă activitatea de predare este combinată cu activitatea de formare într-o singură mobilitate, sunt necesare minim 4 ore de predare pe săptămână (sau orice altă durată mai scurtă de ședere). Nu există un minim de ore de predare pentru personalul invitat din întreprinderi. Participantul va preda un număr total de […] ore în [...] zile].

2.5 Participantul poate depune o cerere în vederea prelungirii perioadei de mobilitate în limita stabilită la articolul 2.4. Dacă Beneficiarul este de acord cu prelungirea perioadei inițiale de mobilitate, contractul va fi modificat în consecință.

2.6 Certificatul de Participare va menționa datele concrete de începere și de încheiere ale perioadei de mobilitate.

ARTICOLUL 3 – SPRIJIN FINANCIAR

3.1 [Beneficiarul va selecta Opțiunea 1, Opțiunea 2 sau Opțiunea 3]

[Opțiunea 1: Participantul va primi […] EUR drept sprijin financiar pentru subzistență și […] EUR drept sprijin financiar pentru transport. Sprijinul financiar pentru subzistență este de [...] EUR pe zi până la a 14-a zi de activitate și de [...] EUR începând din cea de-a 15-a zi.

Valoarea finală a sprijinului financiar pentru perioada de mobilitate va fi calculat prin înmulțirea numărului de zile de mobilitate precizate în articolul 2.3 cu contribuția unitară aplicabilă pe zi pentru subzistență pentru țara gazdă, la suma obţinută pentru subzistență adăugându-se sprijinul financiar pentru transport. Grantul are caracter de sumă forfetară. [pentru participanții cu grant zero, sprijinul financiar pentru transport este 0 (zero)]

[Dacă se aplică, Beneficiarul va selecta și va adăuga reguli specifice: Sprijinul financiar de alt tip decât cel din fondurile Erasmus+ ale UE pentru perioada de mobilitate este de […] EUR.]

[Opțiunea 2: Beneficiarul îi va pune la dispoziție participantului sprijinul de transport și de subzistență sub forma furnizării directe a serviciilor de transport și de subzistență necesare. În acest caz, Beneficiarul va asigura că furnizarea acestor servicii se va face cu respectarea standardelor de calitate și de siguranță necesare.]

[Opțiunea 3: Participantul va primi de la Beneficiar un sprijin financiar în valoare de [...] EUR pentru [transport/ subzistență] si sprijin sub forma furnizării directe a serviciilor [de transport/ de subzistență] necesare. În acest caz, Beneficiarul va asigura că furnizarea acestor servicii se va face cu respectarea standardelor de calitate și de siguranță necesare.]

3.2 Rambursarea cheltuielilor pentru nevoi speciale, atunci când este cazul, se realizează pe baza documentelor justificative puse la dispoziţie de către participant.

3.3 Sprijinul financiar nu poate fi utilizat pentru a acoperi cheltuieli similare deja finanțate din fonduri ale Uniunii Europene.

3.4 Fără a aduce atingere Articolului 3.3, sprijinul financiar este compatibil cu orice altă sursă de finanțare.

3.5 Sprijinul financiar sau o parte din acesta va fi rambursat dacă participantul nu respectă termenii prezentului contract. Cu toate acestea, dacă participantul a fost împiedicat să-și îndeplinească activitățile de mobilitate specificate în Anexa I din motive de forță majoră, participantului nu i se va solicita rambursarea sprijinului financiar. Beneficiarul va anunţa astfel de situaţii Agentiei Naționale în vederea aprobării.

ARTICOLUL 4 – MODALITĂȚI DE PLATĂ

4.1 Participantul va primi sprijinul financiar pentru subzistență și transport în timp util.

[Dacă Opțiunea 1 sau 3 a fost selectată la Articolul 3.1, Beneficiarul va adăuga prevederi specifice referitoare la avansul/avansurile de plată, indicând termene și cuantumuri.]

4.2 [Dacă Opțiunea 1 sau 3 a fost selectată la Articolul 3.1 și avansul/avansurile nu acoperă valoarea totală a grantului: Completarea chestionarului UE online se va considera ca fiind cererea participantului de plată a soldului. Beneficiarul are la dispoziție 45 de zile calendaristice pentru a transfera soldul sau de a iniţia procedurile de recuperare prin emiterea unei Note de debit, dacă este cazul.]

4.3 [Dacă participantul primește alt sprijin financiar decât cel din fondurile Erasmus+ ale UE: Beneficiarul va completa procedurile de plată aplicabile. ]

ARTICOLUL 5 – CHESTIONARUL UE ONLINE

5.1. Participantul trebuie sa completeze și sa transmită chestionarul UE online după finalizarea perioadei de mobilitate, în termen de 30 de zile calendaristice de la primirea invitației de completare.

5.2 Participanților care nu completează și nu transmit chestionarul UE online li se poate cere rambursarea totală sau parțială a sprijinului financiar primit.

ARTICLE 6 – ASIGURARE

6.1 Participantul trebuie să beneficieze de asigurare adecvată. [Beneficiarul va adăuga o clauză pentru a se asigura că participanții sunt clar informați despre aspecte referitoare la asigurări. Va trebui evidențiat întotdeauna ce este obligatoriu și ce este recomandat. Pentru asigurările obligatorii, trebuie precizat cine este responsabil cu încheierea asigurării (Beneficiarul sau participantul). Următoarele informații sunt opționale, dar recomandate: numărul de asigurare și compania de asigurări. Aceste informații depind în întregime de dispozițiile legale și administrative din țara de origine și cea gazdă.]

6.2 Confirmarea încheierii asigurării de sănătate va fi inclusă în contract. [Încheierea asigurării este obligatorie. Asigurarea de bază poate fi acoperită de asigurarea națională de sănătate a participantului. Cu toate acestea, o asigurare de acest fel s-ar putea să nu fie suficientă, în special în cazul repatrierii și al anumitor intervenții medicale. În acest caz, o asigurare privată suplimentară ar putea fi utilă. Este de responsabilitatea organizației de origine ca participantul să fie în cunoștintă de cauză cu privire la aspectele legate de asigurarea de sănătate.]

ARTICOLUL 7 – DREPT APLICABIL ȘI INSTANȚELE COMPETENTE

7.1 Prezentul contract este considerat de natură civilă. Utilizarea grantului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

7.2 Instanțele competente sunt instanțele judecătorești din localitatea unde se află sediul Beneficiarului, care au competența exclusivă de a soluționa orice litigiu între Beneficiar și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

7.3 Prezentul contract s-a încheiat în patru exemplare, toate în original, două în limba română și două în limba engleză, câte unul pentru fiecare parte. În caz de contradicții în interpretarea clauzelor contractuale, prevalează varianta în limba română.

SEMNĂTURI

|  |  |
| --- | --- |
| Pentru participant | Pentru Beneficiar |
| **[nume / prenume]** | **[nume / prenume / funcţie]** |
|  |  |
| [semnătură] | [semnătură] |
|  |  |
| Încheiat la [oraşul], [data] | Încheiat la [oraşul], [data] |

Participantul a negociat cu bună credință, a citit, înțeles complet și acceptat în mod expres, prin semnătura sa, conținutul și efectele tuturor clauzelor Contractului, Anexelor la contract – Anexa I și Anexa II, inclusiv în mod specific:

(a1) prevederile din Contract: dispozițiile pct. 3.3, pct. 3.5 de la art. 3 „Sprijinul financiar“; dispozițiile pct. 5.2 de la art. 5 „Chestionarul UE Online“; dispozițiile art. 7 „Drept aplicabil și instanțele competente“.

(b1) prevederile Anexei II – Condiții generale: prevederile art. 1 „Răspundere civilă“, ale art. 2 „Rezilierea contractului“, ale art. 3 „Protecția datelor“ și ale art. 4 „Control și audit“.

SEMNĂTURĂ:

|  |
| --- |
| Pentru participant |
| **[nume / prenume]** |
|  |
| [semnătură] |
|  |
| Încheiat la [oraşul], [data] |

**Anexa I**

[Acțiunea Cheie 1 – ÎNVĂȚĂMÂNT UNIVERSITAR]

**Acord pentru Mobilitatea Personalului**

**Anexa II**

**CONDIŢII GENERALE**

**Articolul 1: Răspundere civilă**

Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul sau ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurarii perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

**Articolul 2: Rezilierea contractului**

În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, Beneficiarul este îndreptăţit legal să rezilieze contractul fără alte demersuri legale dacă participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

În cazul în care participantul reziliază contractul înainte de finalizarea sa la termen sau în cazul în care participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepția cazului în care s-a convenit altfel cu Beneficiarul.

În cazul rezilierii contractului în caz de “forţă majoră”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant cel puțin suma corespunzătoare perioadei efectiv realizate din mobilitate. Orice alte sume trebuie rambursate cu excepția cazului în care s-a convenit altfel cu Beneficiarul.

**Articolul 3: Protecţia datelor**

Toate datele cu caracter personal conţinute în contract vor fi prelucrate în concordanţă cu Regulamentul (CE) Nr. 45/2001 și cu Regulamentul (CE) 679/2016 al Parlamentului European şi al Consiliului European asupra prelucrării şi utilizării datelor cu caracter personal de către insţituţiile şi organismele UE şi privind libera circulație a acestor date, cu rectificările ulterioare. Aceste date vor fi prelucrate numai în legătură cu implementarea contractului și urmărirea acestuia de către Beneficiar, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE (Curtea Auditorilor şi Oficiul Europan de Luptă Antifraudă (OLAF)).

Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. El/ea trebuie să adreseze orice întrebare referitoare la procesarea datelor sale personale catre Beneficiar și/sau Agenția Națională. Participantul poate depune o plângere împotriva procesării datelor sale personale către Autoritatea Națională de Supravehere a Prelucrării Datelor cu Caracter Personal referitor la folosirea acestor date de către Beneficiar, Agenția Națională sau la Autoritatea Europeană pentru Protecția Datelor cu privire la folosirea datelor de către Comisia Europeană.

**Articolul 4: Control și audit**

Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt implementate corespunzător.